Η **Σταματίνα Τσιμτσιλή** (Αθήνα, 10 Μαρτίου

1984) είναι Ελληνίδα δημοσιογράφος και παρουσιάστρια.

Πρώτα χρόνια
------------

Γεννήθηκε στην Αθήνα το 1984 όπου και μεγάλωσε. Τελειώνοντας το σχολείο, σπούδασε στην Ανώτατη Σχολή Καλών Τεχνών απ΄όπου και αποφοίτησε. Ωστόσο, έχει ολοκληρώσει και σπουδές δημοσιογραφίας στο ANT1 MediaLab.Το 2000, ξεκίνησε να εργάζεται στο τμήμα ειδήσεων του Μακεδονία TV όπου ασχολούνταν με το διεθνές ρεπορτάζ. Από το 2002 μέχρι το 2005 δούλεψε στον μουσικό τηλεοπτικό σταθμό MAD TV όπου παρουσίαζε εκπομπές μουσικού και lifestyle περιεχομένου.

Βιογραφικό
----------

Τη σεζόν 2005-2006 ήταν συμπαρουσιάστρια της Αλεξάνδρας Πασχαλίδου στην πρωινή εκπομπή του STAR, "Όλα Καλά". Τον Σεπτέμβριο του 2006, ξεκίνησε να παρουσιάζει τη δική της ενημερωτική εκπομπή κάθε Σαββατοκύριακο στο ALTER μαζί με τη δημοσιογράφο και συγγραφέα Λία Παππά. Η εκπομπή διακόπηκε μετά από τρεις εβδομάδες προβολής. Από το 2006 μέχρι το 2009 ήταν συμπαρουσιάστρια της Φαίης Σκορδά στην lifestyle εκπομπή "Πολύ μπλα μπλα" στο ALTER. Τις σεζόν 2007-2009 παρουσίασε μαζί με τον Βασίλη Δρυμούση την εκπομπή "Showbiz News" στο ίδιο κανάλι ενώ τη σεζόν 2009-2010 παρουσίασε την τέταρτη σεζόν της εκπομπής "TV Weekend". Μετά την αποχώρηση της Φαιής Σκορδά από το ALTER ανέλαβε την παρουσίαση της εκπομπής "Πολύ μπλα μπλα" τις σεζόν 2010-2012 μέχρι το κλείσιμο του τηλεοπτικού σταθμού. Τη σεζόν 2011-2012 συμμετείχε στο χορευτικό talent show του ΑΝΤ1, "Dancing on ice" κερδίζοντας την 7η θέση. Τη σεζόν 2012-2013 υπέγραψε συμβόλαιο συνεργασίας με τον τηλεοπτικό σταθμό ANT1 για την παρουσίαση της εκπομπής "Fthis TV".

Από το Μάρτιο του 2014 μέχρι σήμερα παρουσιάζει την πρωινή infotainment εκπομπή "Happy Day στον Alpha".

Στις 11 Οκτωβρίου 2018 βραβεύτηκε από τη Σχολή Δημοσιογραφίας και Τηλεόρασης New Media Studies του Σταμάτη Μαλέλη.

Προσωπική ζωή
-------------

Στις 25 Ιουνίου 2011 παντρεύτηκε τον ποινικολόγο Θέμη Σοφό. 

Έχουν αποκτήσει μαζί τρία παιδιά: τη Νάγια (γενν.1 Μαίου 2013), τη Μαίρη (γενν.11 Ιουνίου 2014) και τον Γιάννη-Εφραίμ (γενν.27 Απριλίου 2018).

Φιλμογραφία
-----------

### Τηλεόραση

| Έτος | Τίτλος Προγράμματος | Κανάλι | Ρόλος | Σημειώσεις |
| --- | --- | --- | --- | --- |
| 2000-2002 | Μακεδονία TV Ειδήσεις | Μακεδονία TV | Η Ίδια | Ρεπόρτερ |
| 2002-2005 | MAD TV Εκπομπές | MAD TV | Παρουσιάστρια |
| 2005-2006 | Όλα Καλά | STAR | Συμπαρουσιάστρια |
| 2006 | Breakfast | ALTER | Παρουσιάστρια |
| 2006-2009 | Πολύ Μπλα Μπλα | Συμπαρουσιάστρια |
| 2007-2009 | ShowBiz News |
| Στην Κουζίνα | Παρουσιάστρια |
| 2009-2010 | TV Weekend |
| 2010-2012 | Πολύ Μπλα Μπλα |
| 2011-2012 | Dancing on Ice | ΑΝΤ1 | Διαγωνιζόμενη | 7η Θέση |
| 2012-2013 | Fthis TV | Παρουσιάστρια |
| 2013-ακόμη | Happy Day | ALPHA |
| 2014 | Από Άλλο Ανέκδοτο | 1 επεισόδιο |
| 2016-2017 | Έλα στη θέση μου | 3 επεισόδια |

Παραπομπές
----------

1. ↑  «Η Σταματίνα Τσιμτσιλή από τα 17 της μέχρι σήμερα! Πόσο άλλαξε μέσα σε 15 χρόνια». .
2. ↑  «Σταματίνα Τσιμτσιλή: Time Machine: Δείτε την σε video του 2003». .
3. ↑  «Λόη-Σκορδά-Τσιμτσιλή: Οι τελευταίες εξελίξεις από το Alter». .
4. ↑  «Σταματίνα Τσιμτσιλή: Όλα όσα έγιναν στο τρέιλερ του «TV Weekend»». .
5. ↑  «TV News: Επίσημα ανανεωμένο το «Πολύ Mπλα Μπλα»». .
6. ↑  «Τέλος για το «Πολύ Μπλα Μπλα»;». .
7. ↑  «Πόσες ώρες προπονείται η Σταματίνα Τσιμτσιλή για το «Dancing On Ice»;». .
8. ↑  «Η συγκίνηση της Σταματίνας Τσιμτσιλή μετά το DOI». .
9. ↑  «Σταματίνα Τσιμτσιλή: Στην πρωινή ζώνη του ANT1!». .
10. ↑  «Θολό το τοπίο στον ΑΝΤ1 για την Σταματίνα!». .
11. ↑  «Σταματίνα Τσιμτσιλή: Η ανακοίνωση για το πρωινό στον Alpha: Πότε κάνει πρεμιέρα;». .
12. ↑  «Η Σταματίνα Τσιμτσιλή έκανε πρεμιέρα έχοντας στο πλατό τη μαμά της!». .
13. ↑  «Happy Day: Πρεμιέρα με μια selfie και έναν αποχαιρετισμό! Video». .